
OTSUS

Narva                                                                             ____. oktoober 2008.a. nr _______ 

	Aiandusühistule IVUŠKA sihtotstarbelise toetuse eraldamine


1. Asjaolud ja menetluse käik

29.05.2008.a. esitas MTÜ Aiandusühistu IVUŠKA (registrikood 80015547), tegutsedes seadusliku esindaja juhatuse liikme Marina Bogdanova kaudu, Narva Linnavalitsuse Linnavara- ja Majandusametile kirjaliku taotluse, milles palus toetada aiandusühistu tegevust elektrienergia jaotusvõrguga liitumisel. AÜ IVUŠKA on ainus Narva linna haldusterritooriumil asuv aiandusühistu, millel pole ühendust olemasolevate elektriliinidega. Kuna Narva Linnavolikogu 15.05.2008.a määruse nr 30 „Aiandusühistute toetamise kord“ (edaspidi Kord) kohaselt ei kuulu elektrienergia jaotusvõrguga liitumine toetatavate tegevuste hulka, palub AÜ IVUŠKA Narva linnal erandkorras osaleda elektrienergia jaotusvõrguga liitumise rahastamisel.
Arvestades asjaolu, et Aiandusühistu IVUŠKA on ainus Narva linna haldusterritooriumil asuv aiandusühistu, millel pole ühendust olemasolevate elektriliinidega, mistõttu aiandusühistul puudub võimalus Korra alusel taotleda elektriliinide renoveerimistööde rahastamist linnalt, ning Narva Linnavalitsuse Linnavara- ja Majandusameti poolt esitatud õiendit, mille kohaselt toetustaotluste esitamistähtaegade möödumise järgselt on aiandusühistute sihtotstarbeliseks toetamiseks eraldatud rahaliste vahendite üldsummast kasutamata 910 593,08 krooni, samuti Korra § 2 punktis 1 sätestatud eesmärke ja võrdse kohtlemise põhimõtet, on Aiandusühistu IVUŠKA taotlus põhjendatud ja kuulub rahuldamisele.
2. Õiguslikud alused

Kohaliku omavalitsuse korralduse seaduse § 6 lõike 3 punkti 2 kohaselt kuulub omavalitsusüksusele kohaliku elu küsimuste avastamise pädevus – lisaks KOKS § 6 lg 1 ja 2 sätestatud ülesannetele otsustab ja korraldab omavalitsusüksus neid kohaliku elu küsimusi, mis ei ole seadusega antud kellegi teise otsustada ja korraldada.
Vastavalt kohaliku omavalitsuse korralduse seaduse § 22 lõike 1 punktis 8 sätestatule kuulub laenude ja teiste varaliste kohustuste võtmise otsustamine volikogu ainupädevusse.

3. Otsus

3.1. Eraldada Aiandusühistule IVUŠKA (registrikood 80015547) finantseerimislepingus sätestatud tingimustel elektrivarustuse jaotusvõrguga liitumise kulude katteks sihtotstarbeline toetus üldsummas 185 735 krooni.
3.2. Narva Linnavalitsuse Linnavara- ja Majandusametil sõlmida Aiandusühistuga IVUŠKA (registrikood 80015547) elektrivarustuse jaotusvõrguga liitumise sihtotstarbeliseks toetamiseks finantseerimisleping, vastavalt juurdelisatud lepingu projektile.
3.3. Narva Linnavalitsusel tagada, Narva Linnavolikogu 15.05.2008.a määruse nr 30 „Aiandusühistute toetamise kord“ tähenduses toetatavate tegevuste sihtotstarbeliseks rahastamiseks eraldatud kasutamata jäänud vahendite arvelt, käesoleva otsuse punktis 3.2. nimetatud lepingust Narva linnale tulenevate rahaliste kohustuste täitmine.

4. Rakendussätted

4.1. Narva Linnavolikogu kantseleil teha käesolev otsus asjaosalistele teatavaks.
4.2. Käesolevat otsust on võimalik vaidlustada Tartu Halduskohtu Jõhvi kohtumajas          30 päeva jooksul haldusakti teatavakstegemisest. 
4.3. Otsus jõustub seadusega sätestatud korras.

